Document ID: 32012R0757

KOMISJONI RAKENDUSMÄÄRUS (EL) nr 757/2012,
20. august 2012,
millega peatatakse teatavate looduslike looma- ja taimeliikide isendite sissetoomine Euroopa Liitu
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 19 lõiget 1,
pärast konsulteerimist teadusliku järelevalverühmaga
ning arvestades järgmist:
(1)
Määruse (EÜ) nr 338/97 artikli 4 lõikes 6 on sätestatud, et komisjon võib nimetatud lõike punktides a-d ettenähtud tingimustel kehtestada piiranguid teatavate liikide sissetoomisele Euroopa Liitu. Lisaks sellele on selliste piirangute jaoks meetmete rakendamine sätestatud komisjoni 4. mai 2006. aasta määruses (EÜ) nr 865/2006, millega kehtestatakse nõukogu määruse (EÜ) nr 338/97 (looduslike looma- ja taimeliikide kaitse kohta nendega kauplemise reguleerimise teel) üksikasjalikud rakenduseeskirjad (2).
(2)
Loetelu liikidest, mille sissetoomine liitu on peatatud, kehtestati komisjoni 17. augusti 2011. aasta rakendusmäärusega (EL) nr 828/2011, millega peatatakse teatavate looduslike looma- ja taimeliikide isendite sissetoomine Euroopa Liitu (3).
(3)
Teaduslik järelevalverühm on viimaste andmete põhjal jõudnud järeldusele, et teatavate määruse (EÜ) nr 338/97 A ja B lisas loetletud liikide kaitsestaatus halveneb tunduvalt, kui nende sissetoomist liitu teatavatest päritoluriikidest ei peatata. Seepärast tuleks peatada järgmiste liikide sissetoomine:
Canis lupus (jahitrofeed) Mongooliast ja Tadžikistanist;
Ursus arctos (jahitrofeed) Kasahstanist;
Profelis aurata, Polemaetus bellicosus, Terathopius ecaudatus ja Varanus albigularis Tansaaniast;
Callosciurus erythraeus, Sciurus carolinensis ja Sciurus niger (elusisendid) kõikidest riikidest;
Chamaeleo gracilis (looduses kasvanud isendid) Ghanast ja Togost;
Chamaeleo senegalensis (looduses kasvanud isendid) Beninist, Ghanast ja Togost;
Chamaeleo senegalensis (farmis kasvatatud isendid, pikkus ninamikust pärakuni üle 6 cm) Beninist;
Varanus spinulosus Saalomoni Saartelt;
Kinixys belliana (looduses kasvanud isendid) Beninist ja Ghanast;
Kinixys erosa (looduses kasvanud isendid) Togost;
Kinixys homeana (looduses kasvanud isendid), Pandinus imperator ja Scleractinia spp. Ghanast;
Kinixys homeana (farmis kasvatatud isendid, seljakilbi pikkusega üle 8 cm) Togost;
Mantella cowani Madagaskarilt;
Hippocampus erectus Brasiiliast;
Hippocampus kuda Hiinast;
Tridacna crocea, Tridacna derasa, Tridacna maxima ja Tridacna squamosa Saalomoni Saartelt;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula ja Heliofungia actiniformis Indoneesiast;
Rauvolfia serpentina Myanmarist;
Pterocarpus santalinus Indiast;
Christensonia vietnamica Vietnamist;
Myrmecophila tibicinis Belize'ist.
(4)
Lisaks on teaduslik järelevalverühm kõige värskemate andmete põhjal jõudnud järeldusele, et liitu sissetoomise peatamist ei tuleks enam nõuda järgmiste liikide puhul:
Falco cherrug Armeeniast, Iraagist, Mauritaaniast ja Tadžikistanist;
Saiga tatarica Kasahstanist ja Venemaalt;
Callithrix geoffroyi Brasiiliast;
Amazona autumnalis Ecuadorist;
Ara chloropterus Argentinast ja Panamast;
Ara severus Guyanast;
Aratinga acuticaudata Uruguayst;
Cyanoliseus patagonus Tšiilist ja Uruguayst;
Deroptyus accipitrinus Peruust;
Triclaria malachitacea Argentinast ja Brasiiliast;
Caiman crocodilus El Salvadorist, Guatemalast ja Mehhikost;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. ja Zamiaceae spp. Madagaskarilt;
Heloderma suspectum Mehhikost ja Ameerika Ühendriikidest;
Iguana iguana ja Boa constrictor El Salvadorist;
Eunectes murinus Paraguayst;
Chelonoidis denticulata Boliiviast ja Ecuadorist;
Tridacna gigas Fidžilt, Mikroneesiast, Palault, Paapua Uus-Guinealt ja Vanuatult;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea ja Spiranthes spiralis Šveitsist;
Cephalanthera rubra, Dactylorhiza latifolia, Dactylorhiza russowii, Nigritella nigra ja Ophrys insectifera Norrast;
Dactylorhiza traunsteineri, Ophrys insectifera ja Spiranthes spiralis Liechtensteinist;
(5)
Konsulteeritud on kõikide riikidega, kust on pärit liigid, mille suhtes käesoleva määrusega kehtestatakse uued liitu sissetoomise piirangud.
(6)
Seepärast tuleks muuta loendit liikidest, mille sissetoomine liitu on peatatud, ning rakendusmäärus (EL) nr 828/2011 tuleks selguse huvides asendada.
(7)
Käesoleva määrusega ettenähtud meetmed on kooskõlas looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kui määruse (EÜ) nr 865/2006 artikli 71 sätetest ei tulene teisiti, peatatakse teatavate käesoleva määruse lisas loetletud looduslike looma- ja taimeliikide isendite sissetoomine liitu.
Artikkel 2
Rakendusmäärus (EL) nr 828/2011 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Määrus on tervikuna siduv ja vahetult kohaldatav kõikides liikmesriikides.
Brüssel, 20. august 2012

Labels: 3
5
20